[{"text_idx": "#000000", "text": "iametzaBlogaHilabete konfinamenduan: telelana egiteko sasi-gomendioak (beste behin)"}, {"text_idx": "#000003", "text": "30 egun etxean. Aste Santua eta San Jose eguneko jai egunei asteburuak batuz gero, 16-17 egun daramatzagu telelana praktikatzen (askorentzat jarduna ez ezik, hitza ere berria izan da). Telebistan entzungo zenuten, baita sare sozialetan ere zein garrantzitsua den etxean bulegoko edo lantokian izan ohi dugun \u201ctxokoa\u201d sortzea: produktibitatea hobetzen omen du, lanari espazio propioa ematean gainontzeko orduetatik bereizi ditzakegu kontratuko 8 orduak eta errutina bat jarraitzeko aproposa dela diote adituek. Hona etxean lanerako txokoa sortzeko gomendio batzuk:"}, {"text_idx": "#000004", "text": "Lanera joaten zineneko ordutegia mantendu, beti ere etxeko egoerak baldintzatzen badu. Ezin baduzu ordutegi bera jarraitu, saiatu zure lan egunaren hasiera eta amaiera orduak zehazten. Komeni da lan antolamendu jakin bat mantentzea, eta astea amaitu bitarte horri eustea. Lana goizez egingo dugula erabaki ezkero, eutsi horri eta ez aldatu oso sarri lanorduen garaia."}, {"text_idx": "#000005", "text": "Ahal dela, itxi lanerako prestatu duzun gelako atea. Bakardadeak kontzentratzen lagunduko dizu. Espazio itxi bat sortzea ezinezkoa bazaizue (umeak dituzuelako, pisukidea uste baino astunagoa delako), mugatu pribatutasuna bilerak egiteko eta jarri atearen kanpoaldean ohar informatibo bat. Garrantzitsua da etxekoei bizi dugun egoeraren berri ematea eta hartu behar ditugun hainbat erabaki berriak direla azaltzea."}, {"text_idx": "#000006", "text": "Iametzatarrok goizero elkarrekin kafea hartzeko ohitura dugu. Elkar hobeto ezagutzeko balio du ordu erdiak, baita eguna planifikatu nahiz atsedena hartzeko ere. Zaila izango da lankideekin kafea hartzearen ohiturari eustea agian, baina jarraitu zuretzako denbora hartzen; kafea hartzea ez ezik, ariketa fisikoa egiteko balio dezakezu."}, {"text_idx": "#000007", "text": "Zailagoa da etxe zuloan kontzentratzea, inork gutxik jarriko du zalantzan. Gure diziplina \u201cgogortu\u201d egin beharko dugu, eta gure buruari arreta gehiago eskatu. Hori bai, ez da komeni iparra galtzea. Lan karga askoren sentsazioa, estresa edo saturazioa sentitzen hasi ezkero, heldu hirugarren puntuko jarraibideei."}, {"text_idx": "#000008", "text": "Askorentzat zaila den arren, lanerako prestatu dugun mahaia garbi eta txukun mantentzeak lanerako nagia kenduko eta motibazioa indartuko digu; edozeinentzat atseginagoa da lanerako espazio goxo batean egotea, jogurt potoz, paper multzoez eta taparik gabeko boligrafoz betetako mahai batean jardutea baino. Aholku bat: lana amaitzean, ordenagailu eramangarria eduki ezkero, gorde armairu batean, eta pasa lanerako erabilitako lekua trapu batekin, ahal dela, egunero. Garbitasunak eroso sentiarazten gaitu eta kontzentrazioan laguntzen du."}, {"text_idx": "#000010", "text": "Ohikoa izaten da etxean pijamarekin egotea. Bizitzen egoera, aldiz, ez da ohikoa, beraz ez ginateke betiko ankerkerietan erori beharko. Jantzi etxean egoteko arropa erosoa, baina saihestu jende aurrean erakutsiko ez zenukeen guztia (Duela 10 urteko X produkturen kamiseta, adibidez). Bideo-dei ugari ari gara egiten, eta bulegora joateko arropa aukeratzen zenuen gisa, etxean egoteko ere osatu zure look-ak."}, {"text_idx": "#000011", "text": "Jada egunero elkar ikusten ez bazarete ere, lankideak izaten jarraitzen duzue eta garrantzitsua da bulegoko giroa urruntze egoerotan ere ahal den heinean gauzatzea: laneko gaiak albo batera utzita, zer moduz dauden galdetu, etxekoan ondo dauden ala ez, zein den euren hobby berria... Funtsean, zaindu taldea!"}, {"text_idx": "#000012", "text": "Osatu astean zehar egin behar dituzun zereginen, eta banatu egun ezberdinetan. Plangintza egitea bezain garrantzitsua da ea helburuak bete diren ziurtatzea. Hartu aste amaieran zerrenda errepasatzeko tarte bat. Beharrezkoa balitz, hasi hurrengo astekoa finkatzen, baina, oro har, komenigarriagoa da astez aste joatea."}, {"text_idx": "#000013", "text": "Etxeko martxa eta ingurukoen ordutegien menpe ibili ohi gara aurrera eta atzera beti. Bezeroen eskakizunei so, gutako askoren kasuan mugikorrarekin alde batetik bestera, goiz erdiko kafeari uko egin gabe, baina bulegoko ordutegiak errespetatuz eta bezeroei erantzunez:"}]